Reijo Lumisalmi

Reijo Johannes Lumisalmi (19. kesäkuuta 1949 Suomussalmi – 23. huhtikuuta 1987 Raahe)Aapeli Vuoristo (toim.): Suuri toivelaulukirja 8, s. 188. Helsinki: Musiikki Fazer ja Suuri Suomalainen Kirjakerho, 1990. . oli suomalainen harrastajamuusikko, jonka tunnetuimpia sävellyksiä ja sanoituksia ovat iskelmälaulaja Reijo Kallion hittikappaleet ”Yksinäinen” (1979) ja suosittu häävalssi ”Suvivalssi” (1980). Lumisalmi ehti elämänsä aikana säveltää yli 40 kappaletta useille kotimaisille 1970- ja 1980-luvulla levyttäneille artisteille. Muun muassa Ahti Lammen vuonna 1980 julkaistulta esikoisalbumilta Elämän valttikortit löytyy viisi Lumisalmen säveltämää ja sanoittamaa kappaletta: ”Kesää kaipaan mä taas”, ”Kevään taikaa”, ”Lapsuuden pihamaa”, ”Sait minut tuntemaan” ja ”Kaksin on kauniimpaa”.

Päivätyönsä Lumisalmi teki autonkuljettajana Tie- ja vesirakennushallituksen palveluksessa. Hän soitti kitaraa ja harmonikkaa ja levytti laulujaan myös itse.Aapeli Vuoristo (toim.): Suuri toivelaulukirja 5, s. 216. Helsinki: Musiikki Fazer ja Suuri Suomalainen Kirjakerho, 1983. .

Lumisalmi menehtyi vain 37-vuotiaana sairauden uuvuttamana. Hänet on haudattu Haaralan hautausmaalle Raaheen.

 Lähteet  

Luokka:Suomalaiset muusikot
Luokka:Vuonna 1949 syntyneet
Luokka:Vuonna 1987 kuolleet